Ужо тады мы прынясем да алтара інтэнцыі, з якімі пілігрымы адправяцца ў свой шлях. Да малітвы за нашу Радзіму, за Паўсюдны Касцёл, за пакліканні да Божай службы і асабліва за адражэнне веры на нашай зямлі далучым просьбы за нашыя сем’і, моладзь і дзяцей, а таксама падтрымаем сваёй малітваю ўсіх, хто мае залежнасць ад розных згубных звычак. Верым, што малітва, спалучаная з цяжарам пілігрымавання, дапаможа нам усім пераадолець штодзённыя цяжкасці і ўзмоцніць нас у радасным сведчанні веры.